Diari Oficial de la Generalitat Valenciana


Sumari del DOGV 9939, del 18-09-2024 (2024/9422)

DECRET 115/2024, de 17 de setembre, del Consell, pel qual es crea l'Institut d'Educació Secundària Les Salines, a Calp.
-----------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9422

CVE
:   URXF-R-3497-0617

Data del document
:   17-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * centre d'ensenyament
    * ensenyament secundari

D’acord amb els estudis de planificació educativa realitzats per la Conselleria d’Educació, Cultura, Universitats i Ocupació, es considera que per a atendre les necessitats educatives de la zona és convenient la creació d’un institut d’Educació Secundària on s’impartisquen els ensenyaments d’Educació Secundària Obligatòria, Batxillerat i Formació Professional previstos en la Llei orgànica 2/2006, de 3 de maig, d’Educació.

La localitat de Calp es caracteritza per comptar amb matrícula contínua durant tot el curs acadèmic en els col·legis d’Educació Infantil i Primària (CEIP), així com en l’únic institut d’Educació Secundària (IES) existent fins al moment.

Per tot això, i atesa la situació de sobrepoblació escolar que afecta l’IES Ifach, resulta necessària i convenient la creació d’un nou institut d’Educació Secundària en la localitat de Calp a partir del curs 2024-2025 per a resoldre els problemes d’espais educatius que patix l’actual IES de la localitat i poder atendre adequadament les necessitats d’escolarització en les etapes d’Educació Secundària Obligatòria, Batxillerat i Formació Professional. La creació d’este nou centre busca descongestionar l’Institut d’Educació Secundària Ifach (37186368), la capacitat del qual es troba sobresaturada.

Així, d’acord amb la proposta de Planificació Educativa, una vegada informat el Consell Escolar Municipal de Calp, en col·laboració amb l’ajuntament de la localitat, es crea un nou IES en la localitat de Calp, que inicialment se situa en les instal·lacions de la Casa de la Cultura Jaume Pastor Fluixà, situada en l’avinguda de Masnou, número 1, CP 03728, Calp, de titularitat municipal. Tot això, en el marc de col·laboració establit en l’apartat tercer de la disposició addicional quinzena de la Llei orgànica 2/2006, de 3 de maig, d’educació, i en el Reial decret 2274/1993, de 22 de desembre, de cooperació de les corporacions locals amb el Ministeri d’Educació i Ciència, aplicable supletòria a la Comunitat Valenciana.

En vista de l’informe emés per la Direcció Territorial d’Alacant i de conformitat amb la proposta plantejada per la Direcció General de Centres Docents, es conclou la necessitat de crear un nou Institut d’Educació Secundària que solucione la falta de centres docents que patix la localitat de Calp.

L’article 13 de la Llei orgànica 8/1985, de 3 de juliol, reguladora del dret a l’educació, establix que tots els centres tindran una denominació específica. Per la seua part, l’article 5 del Decret 252/2019, de 29 de novembre, del Consell, de regulació de l’organització i el funcionament dels centres públics que impartixen ensenyaments d’Educació Secundària Obligatòria, Batxillerat i Formació Professional, també establix el procediment per a l’assignació de la denominació genèrica i específica d’estos centres docents.

Per això, de conformitat amb el que s’establix en l’article 17 de la Llei orgànica 8/1985, de 3 de juliol, reguladora del dret a l’educació, la Llei orgànica 2/2006, de 3 de maig, d’educació, i en l’article 3 del Decret 252/2019, de 29 de novembre, del Consell, de regulació de l’organització i el funcionament dels centres públics que impartixen ensenyaments d’Educació Secundària Obligatòria, Batxillerat i Formació Professional, i a proposta del conseller d’Educació, Cultura, Universitats i Ocupació, prèvia deliberació del Consell, en la reunió del dia 17 de setembre de 2024,

DECRETE

*Article Únic. Creació del centre*

Es crea el següent institut d’Educació Secundària:

Província: Alacant

Localitat: Calp

Denominació genèrica: Institut d’Educació Secundària

Denominació específica: Les Salines

Titular: Generalitat

Codi: 69511960

Domicili: (provisional) avinguda de Masnou, número 1

Composició: 20 unitats d’Educació Secundària Obligatòria, 6 de Batxillerat i 4 unitats de Formació Professional (2 d’FP bàsica i 2 d’FP grau mitjà).

Capacitat: 600 llocs escolars d’Educació Secundària Obligatòria, 210 llocs escolars de Batxillerat i 96 llocs escolars de Formació Professional.

DISPOSICIÓ ADDICIONAL

*Única. Inscripció*

El que s’establix en este decret s’inscriurà en el Registre de centres docents de la Comunitat Valenciana.

DISPOSICIONS FINALS

*Primera. Desplegament*

Es faculta la conselleria competent en matèria d’educació perquè adopte totes les mesures que siguen necessàries per al compliment i desplegament del que s’establix en este decret, així com per a modificar, si és el cas, la denominació i configuració del centre.

*Segona. Publicació i efectes*

Este decret es publicarà en el *Diari Oficial de la Generalitat Valenciana*; no obstant això, els seus efectes s’entenen des de l’inici del curs escolar 2024-2025.

  

València, 17 de setembre de 2024

Carlos Mazón Guixot

President de la Generalitat

José Antonio Rovira Jover

Conseller d'Educació, Cultura, Universitats i Ocupació